text: আরলিং ব্রাউট হোলান্ড (; সাধারণভাবে হালান্ড-ও ডাকা হয়; জন্ম: ২১ জুলাই ২০০০) হলেন একজন নরওয়েজীয় পেশাদার ফুটবলার, যিনি জার্মান বুন্দেসলিগার ক্লাব বরুসিয়া ডর্টমুন্ড এবং নরওয়ে ফুটবল দলের হয়ে একজন আক্রমণভাগের খেলোয়াড় হিসেবে খেলেন।
  
  হোলান্ড ২০১৬ সালে, তার শহরতলীর ক্লাব ব্রিনার হয়ে খেলার মাধ্যমে তার ক্যারিয়ার শুরু করেছিলেন এবং পরের বছরে তিনি মোলদে-এ যোগদান করেছিলেন। ২০১৯ সালের জানুয়ারি মাসে, হোলান্ড অস্ট্রীয় ক্লাব রেড বুল জালৎস্‌বুর্গে পাঁচ বছরের ভুক্তিতে যোগদান করেছিলেন। ২০১৯–২০ উয়েফা চ্যাম্পিয়নস লীগে তিনি প্রথম কিশোর হিসেবে টানা পাঁচ ম্যাচে গোল করেছেন, একই সাথে তিনি উক্ত প্রতিযোগিতায় দ্বিতীয় কিশোর হিসেবে ১০টি গোল করেছেন। জালৎস্‌বুর্গের হয়ে তিনি অস্ট্রীয় বুন্দেসলিগা এবং অস্ট্রীয় কাপ জয়লাভ করেছেন। ২০১৯ সালের ডিসেম্বর মাসে, তিনি জার্মানির বুন্দেসলিগা ক্লাব বরুসিয়া ডর্টমুন্ডে ২০ মিলিয়ন ইউরোর বিনিময়ে স্থানান্তরিত হয়েছেন।
  
  ইংল্যান্ড ফুটবল দলের হয়ে খেলার জন্য যোগ্য হলেও হোলান্ড নরওয়ের হয়ে খেলা বেছে নিয়েছিলেন। ২০১৯ ফিফা অনূর্ধ্ব-২০ বিশ্বকাপের পরে (যেখানে তিনি গোল্ডেন বুট জয়লাভ করেছিলেন), হোলান্ড ২০১৯ সালের সেপ্টেম্বর মাসে, নরওয়ের জ্যেষ্ঠ দলের হয়ে অভিষেক করেছিলেন। মাত্র দ্বিতীয় টিন এজার হিসেবে চ্যাম্পিয়নস লিগে করেছেন ১০টি গোল। বরুসিয়া ডর্টমুন্ডের হয়ে অনূর্ধ্ব ২১ বছর বয়সীদের ইউরোপসেরার পুরস্কার গোল্ডেন বয় জিতেছেন তিনি ২০২০ সালের নভেম্বর মাসে।
  
  প্রারম্ভিক জীবন
  হোলান্ড জন্মগ্রহণ করেছিলেন ইংল্যান্ডের লিডসে ২০০০ সালের ২১শে জুলাই তারিখে জন্মগ্রহণ করেছেন। তাঁর পিতা, ফুটবলার আলফ-ইঙ্গে হোলান্ড, ইংল্যান্ডের হয়ে খেলেছেন।
  
  অর্জন
  রেড বুল জালৎস্‌বুর্গ
  অস্ট্রীয় ফুটবল বুন্দেসলিগা: ২০১৮–১৯ 
  অস্ট্রীয় কাপ: ২০১৮–১৯
  
  নরওয়ে অনূর্ধ্ব-১৭
  সিরেঙ্কা কাপ: ২০১৬
  
  ব্যক্তিগত
  এলিটসেরিন বছরের সেরা উদিয়মান তারকা: ২০১৮
  ফিফা অনূর্ধ্ব-২০ বিশ্বকাপ গোল্ডেন বুট: ২০১৯
  উয়েফা চ্যাম্পিয়নস লীগ উদিয়মান একাদশ: ২০১৯
  বুন্দেসলিগা মাসের সেরা খেলোয়াড়: জানুয়ারি ২০২০
  বুন্দেসলিগা মাসের সেরা নতুন খেলোয়াড়: জানুয়ারি ২০২০, ফেব্রুয়ারি ২০২০
  অনূর্ধ্ব ২১ বছর বয়সীদের ইউরোপসেরার পুরস্কার গোল্ডেন বয়: নভেম্বর ২০২০
  
  তথ্যসূত্র
  
  বহিঃসংযোগ
  
   
  
  বিষয়শ্রেণী:২০০০-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:নরওয়েজীয় ফুটবলার
  বিষয়শ্রেণী:ফুটবল ফরোয়ার্ড
  বিষয়শ্রেণী:বুন্দেসলিগার খেলোয়াড়
  বিষয়শ্রেণী:জার্মানিতে প্রবাসী ফুটবলার
  বিষয়শ্রেণী:বরুসিয়া ডর্টমুন্ডের খেলোয়াড়
title: আরলিং ব্রাউট হোলান্ড